Það kemur í ljós í dag hvort KA/Þór eða Fram fagni deildarmeistaratitli í úrvalsdeild kvenna í handbolta þetta tímabilið. Liðin mætast í hreinum úrslitaleik í Safamýri þar sem norðankonum dugar jafntefli.
KA/Þór og Fram mætast í dag í hreinum úrslitaleik um deildarmeistaratitilinn í úrvalsdeild kvenna í handbolta. Norðankonur hafa aldrei orðið deildarmeistarar.
KA/Þór og Fram eru bæði með 20 stig en norðankonur eru á toppnum vegna sigurs í fyrri leik liðanna, 27-23. Þess vegna nægir þeim jafntefli í dag til að fagna fyrsta deildarmeistaratitlinum í sögu félagsins. KA/Þór er þegar búið að vinna einn titil í Safamýri á tímabilinu því þar vann liðið Meistarakeppni HSÍ í haust. Lokaumferð deildarinnar verður spiluð í heild klukkan hálftvö.
Þór Akureyri bjargaði sér frá falli úr úrvalsdeild karla í körfubolta í gærkvöldi með sigri á Þór Þorlákshöfn, 108-103. Fyrir leikinn var ljóst að Þór Þorlákshöfn myndi hafna í öðru sæti deildarinnar, óháð úrslitum í lokaumferðunum tveimur. Og það voru þeir sem voru fimm stigum yfir að loknum fyrri hálfleik í gær en Akureyringar voru sterkir í þriðja leikhluta og náðu forystunni. Talsverð spenna var á endasprettinum en eins og fyrr segir vann Þór Akureyri að lokum með fimm stigum. Með sigrinum fór liðið upp í áttunda sæti sem er síðasta sætið sem gefur þátttökurétt í úrslitakeppninni. Deildarmeistarar Keflavíkur unnu Val í hinum leik gærkvöldsins 101-82. Valur situr í sjötta sæti. Ein umferð er nú eftir af deildarkeppninni og liðin sem geta enn fallið eru Njarðvík, ÍR og Höttur.
Og enn meira af afrekum Akureyringa því KA vann 3-1 sigur á KR í vesturbænum í gærkvöldi í annarri umferð úrvalsdeildar karla í fótbolta. Þetta var fyrsti útisigur KA á KR í 40 ár. Hallgrímur Mar Steingrímsson skoraði tvö marka KA og Brynjar Ingi Bjarnason eitt. Mark KR skoraði Guðjón Baldvinsson þegar hann breytti stöðunni í 2-1 í uppbótartíma fyrri hálfleiks. Þrír leikir verða spilaðir í deildinni í kvöld. HK og Fylkir mætast í Kórnum, Leiknismenn taka á móti Breiðabliki og Víkingur sækir ÍA heim á Skagann. Leikirnir byrja allir klukkan kortér yfir sjö.
Það kemur í ljós í dag hvort KA/Þór eða Fram fagni deildarmeistaratitli í úrvalsdeild kvenna í handbolta þetta tímabilið. Liðin mætast í hreinum úrslitaleik í Safamýri þar sem norðankonum dugar jafntefli. 